Blenda

right|thumb|300x300px|''Blenda'' nipasẹ August Malmström (1829-1901)
**Blenda** je akọni ọmọ orílẹ̀ èdè Sweden kan (  ) láti Småland . Blenda ṣáájú àwọn obìnrin ìgbèríko Värend níbi ìkọlù sí ẹgbẹ́ ọmọ ogun Denmark kan tí ó ń kó àwọn ọmọ ogun náà ní pápá móra, tí ó sì pa àwọn agbóguntì run.

## Àròsọ ìtàn
Gẹ́gẹ́ bí ìtàn àròsọ náà ti sọ, àwọn ìṣẹ̀lẹ̀ náà ṣẹlẹ̀ ní àkókò Alle ( Anglo-Saxon  ), Ọba àwọn Geats, nígbà tí ọba yìí ṣígun fun àwọn Geats nínú ìkọlù sí ìlú Norway . Ọba Alle ti kó àwọn West Geats jọ, àti àwọn South Geats tiwọn tún mọ̀ sí Riding Geats ti Småland pẹ̀lú, tí ọ̀pọ̀lọpọ̀ àwọn ọkùnrin sì ti lọ sí Norway débi pé agbègbè náà kò ní ààbò tàbí èsó rárá.

Nígbà tí àwọn ará Denmark gbọ́ nípa ipò ewu ti Småland wa, wọ́n lo àǹfààní náà, wọ́n sì kọlu àwọn ilẹ̀ kéékèèké tí kò ní ààbò. Blenda jẹ́ obìnrin kan tí ó jẹ́ ọmọ ìlú tó tún ní ipò niKonga Hounds, ó sì pinnu láti fi àgbélébùú iná ránṣẹ́ láti kó gbogbo àwọn obìnrin tí ó wà ní ọgọ́rọ̀ọ̀rún ìlú Konga, Albo, Kinnevald, Norrvidinge àti Uppvidinge jọ. Àwọn ọmọ ogun obìnrin péjọ sí Brávellir, léyi to je Smålandish nínú ìtàn àṣà nipe, o wà ní Värend ti kì í ṣe ní Östergötland .

Àwọn obìnrin náà lọ sí ọ̀dọ̀ àwọn ọmọ ogun Denmark, wọ́n sì sọ fún wọn bí wọ́n ṣe wú àwọn lórí tó. Wọ́n pe àwọn ọkùnrin náà síbi àpèje kan níbi tí wọ́n ti fún wọn ní oúnjẹ àti ohun mímu. Lẹ́yìn ìgbà diẹ, àwọn jagunjagun ará Denmark sùn, àwọn obìnrin náà sì fi àáké àti kùmò pa gbogbo wọn.

Nígbà tí Ọba Alle padà dé, ó fún àwọn obìnrin ní ẹ̀tọ́ tuntun. Wọ́n gba ogún kan náà pẹ̀lú àwọn arákùnrin àti ọkọ wọn, ẹ̀tọ́ láti máa wọ ìgbànú si ìbàdí wọn gẹ́gẹ́ bí àmì ìṣọ́ra ayérayé, ẹ̀tọ́ láti máa lu ìlù ní àwọn ayẹyẹ ìgbéyàwó, àti bẹ́ẹ̀ bẹ́ẹ̀ lọ. A kó àwọn ọgọ́rùn -ún márùn-ún náà jọ sí ilẹ̀ Värend, èyí tí ó túmọ̀ sí "ààbò", nítorí pé ó jẹ́ ààbò fún Geatland . Abúlé Blenda ni wọ́n ń pè ní *Värnslanda* àti ibi tí ó sún mọ́ ibi ogun ni wọ́n ń pè ní *Bländinge* .

## Ìtàn
right|thumb|300x300px|''Àwọn Ọmọbìnrin Småland'' láti ọwọ́ Hugo Hamilton (1830)
Àkọsílẹ̀ àkọ́kọ́ tí a tẹ̀ jáde, níbi tí ìtàn àròsọ náà ti ní í ṣe pẹ̀lú ẹ̀tọ́ ogún, fara hàn nínú ìwé Johan Stiernhöök 's  (1672). Ó kọ̀wé pé Ọba Hakon Ring ( Sigurd Hring ) lo ṣètò ogún fún àwọn obìnrin lẹ́yìn Ogun Brávellir, nínú èyí tí wọ́n ti fi ìgboyà hàn sí Harald Wartooth . Ìtàn àròsọ náà farahàn nínú àwọn Àtẹ̀jáde orìsirisí tí wọ́n ṣe Pẹ̀lú onírúurú ẹ̀bẹ̀ ní ọdún 1680 àti 1690 láti dáàbò bo ìpín nkan ogún dọ́gba àti àwọn òfin tuntun ti ilé ìjọsìn tí olòdì sí kí obinrin mon lu ìlù ilé ìjọsìn. 

Ìpele ìkẹyìn náà ṣeé ṣe kí ó wá láti ọ̀dọ̀ òpìtàn ìlú náà, Petter Rudebeck (1660–1710) nítorí pé àwọn àtẹ̀jáde àtijọ́ rẹ̀ méjèèjì jọ ọ̀nà àti èdè Rudebeck. Petter Rudebeck fi kó àwọn àṣà àgbẹ̀, ìṣe, ìtàn àròsọ gbogbo ìpínlẹ̀ Småland jọ, ó sì kọ wọ́n sílẹ̀. Ní ọdún 1813, wọ́n kọ ìtàn àròsọ náà sínú ewì ìfẹ́ *Blenda* nínú ewì pàtàkì àkọ́kọ́ láti ọwọ́ Erik Johan Stagnelius .

Tí àwọn ìṣẹ̀lẹ̀ náà bá ṣẹlẹ̀ lábẹ́ ìjọba Ọba Alle, ìbá ti ṣẹlẹ̀ ní nǹkan bí ẹ̀ẹ́dẹ́gbẹ̀ta ọdún (500) , èyí tí kò ní jẹ́ kí ó yani lẹ́nu mọ́, nítorí pé wọ́n gbà àwọn ọmọ ogun obìnrin láàyè láti wọlẹ̀ ní Sweden kí ẹ̀sìn Kristẹni tó bẹ̀rẹ̀. Àwọn ọmọ ogun obìnrin tí wọ́n ń pè ní Shieldmaidens, ọgọ́rùn-ún mẹ́ta (300) ni wọ́n kọ sílẹ̀ pé wọ́n ja ogun nígbà ogun ńlá ti Bråvalla (  . ) ní nkan bí àádọ́jọ ó lé lọ́ọ̀dúnrún ọdún (750). 

Ọ̀pọ̀ ìgbìyànjú ni wọ́n ti ṣe láti fi àtìlẹ́yìn fún ìtàn àròsọ náà tàbí kí wọ́n sọ pé ìtàn àròsọ náà kò dáa. Àwọn òǹkọ̀wé kan ti dábàá pé ó ṣẹlẹ̀ nígbà ogun kí àwọn ọba mẹ́ta Inge I ti Sweden, Magnus III ti Norway àti Eric I ti Denmark tó pàdé ní Kungahälla ní ọdún 1101, tàbí nígbà tí Sigurd I ti Norway kọlù Kalmar ní ọdún 1123. Sven Lagerbring (1707–1787) dábàá pé ìbá ti ṣẹlẹ̀ nígbà tí Ọba Sweyn III ti Denmark kọlù Sweden ní ọdún 1150. Olof von Dalin (1708–1763) rò pé ó ṣeé ṣe kí ìṣẹ̀lẹ̀ náà ti ṣẹlẹ̀ ní ọdún 1270 nígbà tí Ọba Eric Karùn-ún ti Denmark kọlù Småland. Carl Johan Schlyter (1795–1888) dábàá pé ìtàn àròsọ náà ni wọ́n ṣe láti ṣàlàyé ìdí tí àwọn obìnrin Värend fi ní ìpín dọ́gba nínú ogún pẹ̀lú àwọn ọkùnrin.

## Àwọn Orísun

* Nordisk familjebok (upplagan, 1905)
* Lagerbring, Sven *Swea Rikes Itan: Ifrån De Äldsta Tider Til De Närwarande* (1769) https://archive.org/details/swearikeshistor04lagegoog
* Henrikson, Alf *Antikens òpìtàn: Rom* (Albert Bonniers förlag, 1958) 
* von Dalin, Olaf *Svea rikes historia* (Awọn iwọn 1–4, 1747–1762)